L'Ajuntament d'Alcàsser rep a Soldelia, empresa que instal·larà la primera comunitat solar per a empreses en la localitat
dc., 23/10/2024 - 13:26

L'alcalde  de l'Ajuntament  d'Alcàsser,  Alberto Primo Llácer, va rebre als  màxims representants de l'empresa  Soldelia, que instal·larà la primera comunitat solar destinada a empreses en la localitat d'Alcàsser..

Van assistir Carlos Delgado, director Comercial, Iñaki Erquicia, KAM Zona Llevant de Soldelia i també representants de l'associació  d'empresaris  del Polígon  El Pla.

La infraestructura compta amb una inversió aproximada de 200.000€ per part de Soldelia, i pretén oferir una energia renovable, a preus baixos per a les empreses i comerços de la localitat atés que no han d'instal·lar les seues plaques fotovoltaiques, sinó que el manteniment, inversió i cura depenen de la companyia.

En paraules de Carlos Delgado, director comercial de Soldelia, "Aquesta Comunitat Solar a Alcàsser representa un pas més en la nostra missió de fer l'energia solar accessible per a tots, sense importar la grandària de l'empresa ni la infraestructura de la qual dispose. Estem convençuts que  aquest model no sols promou la sostenibilitat, sinó que també impulsa el creixement econòmic local en reduir  considerablement els costos d'energia  per a les empreses".

L'alcalde  Alberto Primo, declara que “És important atraure inversions al nostre municipi. Tota la nostra col·laboració i predisposició per a rebre projectes i empreses que realitzen inversions en la nostra localitat, que tenen iniciatives per a millorar el futur d'Alcàsser i el seu teixit empresarial”. A més també afegeix “La nostra intenció és continuar treballant en aquesta línia, ajudant a les empreses perquè  construïsquen ací els seus projectes de futur de manera que puguen al seu torn millorar als nostres ciutadans”.